**Տապաս** (իսպաներեն tapas, հոգնակի, tapa -... «կապարիչ»), Իսպանիայում՝ ցանկացած նախուտեստ, որը մատուցվում է բարում գարեջրի կամ գինու հետ։ Դա կարող է լինել ընդեղեն, չիպսեր կամ ձիթապտուղ և անկախ ուտեստներ, օրինակ, «*pintxos moruno*» խոզի խորոված կամ «*pintxos donostyarras*» Սան Սեբաստիանում՝ մի շարք տարբեր տաք և սառը նախուտեստներ։ Հաճախ Իսպանիայի տարբեր մասերում (իսկ երկրի հարավ-արևելքում՝ Ալմերիայում և Գրանադայում միշտ) նախուտեստները ընդգրկված են խմիչքի գնի մեջ։

Տապաս բար և ռեստորան Պլասա Մայոր, Մադրիդում
Պատմականորեն, թեթև նախաճաշ՝ հաց կամ խոզապուխտ, դրվում էր մատուցվող բաժակի կամ գինով կուժի վրա՝ ծածկելով իր պարունակությունը ճանճերից ու փոշուց։ Բայց երբ թագավոր Ալֆոնսո X Կաստիլիացին հրամայել էր իր զինվորներին ցանկացած պանդոկում պարտադիր մատուցել գինու հետ նաև անվճար նախուտեստներ, որպեսզի զինվորները չհարբեին, խորամանկ պանդոկատերերը սկսեցին պատրաստել այդ անվճար ուտեստները որքան հնարավոր է փոքր։ Այդ ժամանակից ի վեր հայտնվել է նման ճաշատեսակների, նախուտեստների ավանդույթը։

Իսպանացիների համատարած ժամանցն է տեղափոխել բարից բար՝ խմելով յուրաքանչյուրում գինի կամ մի բաժակ գարեջուր և փորձելով բարի ֆիրմային տապաս խորտիկները։ Տարածված ավանդույթ է, որ բարը կամ տեղական փոքր ռեստորանն ունենա 8- 12 տարբեր տեսակի տապաս` սկուտեղների վրա տաքացած և ապակե կապարիչներով ծածկված նախուտեստները։ Դրանք հաճախ շատ ուժեղ համեմված են սխտորով, չիլիով կամ պապրիկայով, չամանով, աղով, պղպեղով, շաֆրանով, երբեմն էլ `առատ ձիթայուղով։ Հաճախ տեսականու մեջ լինում է մեկ կամ մի քանի ծովամթերք, որը կոչվում է «*մարիսկոս*» («mariscos»), ընդգրկելով այդ թվում անչոուսներ, սարդինաներ կամ սկումբրիա ձիթապտղի յուղի կամ լոլիկի սոուսով, երբեմն` կարմիր կամ կանաչ պղպեղով կամ այլ համեմունքներով։ Տարածված է նաև տապասի այն տեսակը, որը պարունակում է մեկ կամ մի քանի տեսակի ձիթապտուղ։ Բացի այդ մեկ կամ մի քանի տեսակի հաց մատուցվում է որպես տապաս տարբեր սոուսներով։

Իսպանիայում գոյություն ունեն տապասի բազմաթիվ մրցույթներ, սակայն միայն Տապասի ազգային մրցույթն է, որը տոնում են ամեն տարի նոյեմբերին։

Պատկերասրահ
-----------

* Տապաս pintxos Սան Սեբաստիան քաղաքումՏապաս *pintxos* Սան Սեբաստիան քաղաքում
* Կծու պղպեղով տապաս մատուցված ՄադրիդումԿծու պղպեղով տապաս մատուցված Մադրիդում
* Տապաս ծովախեցգետիններովՏապաս ծովախեցգետիններով
* Տապաս Օլիվիե աղցանովՏապաս Օլիվիե աղցանով
* Բանդերիաս տապաս՝ թթու վարունգովԲանդերիաս տապաս՝ թթու վարունգով
* Պապաս առուգադաս կոչվող տապասՊապաս առուգադաս կոչվող տապաս

Տես նաև
-------

* Պինչո
* Կանապե

Ծանոթագրություններ
------------------

1. ↑  «Tapas, the Little Dishes of Spain». *Living Language* (ամերիկյան անգլերեն). 2012 թ․ մարտի 20. Արխիվացված օրիգինալից 2018 թ․ մայիսի 3-ին. Վերցված է 2018 թ․ մայիսի 2-ին.
2. ↑  Plunkett-Hodge, Kay (2016 թ․ հուլիսի 1). «The history of the Spanish tapas». *The Telegraph* (բրիտանական անգլերեն). ISSN 0307-1235. Արխիվացված օրիգինալից 2018 թ․ նոյեմբերի 4-ին. Վերցված է 2018 թ․ մայիսի 2-ին.
3. ↑  «Gildas (Anchovy, olive and guindilla skwewers)». *Spain Recipes*. Արխիվացված օրիգինալից 2009 թ․ մարտի 3-ին.
4. ↑  «Concurso nacional e internacional de pinchos y tapas ciudad de Velladolid» [National and international contest of skewers and tapas city of Velladolid] (իսպաներեն). Արխիվացված օրիգինալից 2014 թ․ մայիսի 17. Վերցված է 2019 թ․ հունվարի 2-ին.`{{cite web}}`: CS1 սպաս․ unfit URL (link)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տապաս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | GND: 4295233-5 |

 |